มีเพศสัมพันธ์ครั้งแรกแล้วมีเลือดออกมากเหมือนมีประจำเดือนเลย 2 วันหลังจากนั้นมีตกขาวออกมามากกว่าที่เคยมีและมีเลือดนิดหนึ่งค่ะ
สวัสดีค่ะ การมีเพศสัมพันธ์ในครั้งแรก อาจมีเลือดออกได้ เนื่องจากเยื่อพรมจารีย์หรือเยื่อบุช่องคลอดเกิดการฉีกขาด แต่โดยปกติเลือดที่ออกจะมีปริมาณเล็กน้อยและออกเพียงแค่ซึมๆ เพียงแค่ 1-2 วันแล้วจะหายได้เอง หากเลือดที่ออกมีปริมาณมากและออกมานานเกิน 2 วัน ก็อาจเกิดจากสาเหตุอื่นๆ เช่น- เป็นเลือดประจำเดือน หากอยู่ในช่วงวันที่ที่ประจำเดือนควรจะมา ก็ถือเป็นเลือดประจำเดือนได้- ผลข้างเคียงจากการใช้ยาฮอร์โมนต่างๆ รวมถึงยาสตรี สมุนไพร อาหารเสริมต่างๆ- การผลิตฮอร์โมนของรังไข่ผิดปกติหากเลือดที่ออกได้หยุดไปแล้ว ก็ไม่ได้อันตรายอะไร ให้สังเกตต่อไปก่อนว่าจะมีเลือดออกผิดปกติหรือไม่ หากยังคงมีเลือดออกผิดปกติมาอีก หรือยังคงมีเลือดออกทุกครั้งที่มีเพศสัมพันธ์ ก็ควรไปพบสูติ-นรีแพทย์เพื่อหาสาเหตุค่ะ